Nueva revista cultural CRA Cabrera 2022-2023
#000000
Esta publicación recupera l’espíritu educativo y cultural de la “Corrilleira” de los años 80 y 90
#000001
Allá polas décadas de los 80 y 90, un grupu de mayestros y escolines de dalgunos llugares de Cabreira xuniénonse pa facer una modesta publicación chamada «Corrilleira«. Aquesta sirviera cumo altavoz de la vida cotidiana de los rapaces y, de la mesma, reflexara nas suas pranas los intereses propios de los alumnos de la contorna rural de Cabreira.
#000002
La revista atropaba variedá de temas a esgaya, pero centrábase prencipalmente na comunidá cabreiresa. Incluyía anuncias d’actualidá, redacciones nas que los escolines describían los sous puebros y destacaban las necesidades y faltas de cada llugare. Tamién se dedicaba espaciu al folclore cabreirés, explicando cousas cumo las bodas cabreiresas u los cantares tradicionales. Outros temas yieran sobre l’arquitectura tradicional, l’arqueoloxía y la historia local, entrevistas, poesía, recetas de cocina, humore, crucigramas y, simplemente, debuxos y hestorias que los mozos quixeran contar na revista.
#000003
Pasaos los años, y yá en plenu siegru XXI, l’Institutu d’Estudios Cabreires publica no añu 2021 «El Libro Viajero del Saber Popular del CRA Cabrera«, onde los alumnos que conformaos polos trés centros educativos asitiaos na Baña, Trueitas y Quintaniella de Llousada, facen un llibru viaxeiru cona ayuda y el material apurríos polos sous golicos, padres, tieos, vecinos... y los sous mayestros.
#000004
Ora yía’l CRA Cabrera l’encargáu de dar continuidá a esti llabore, asumiendo’l legáu de las publicaciones d’antias. Lo que de mano xurdiéu cumo parte del Plan de Fomentu a la Llectura, una actividá obligatoria en tódolos centros educativos al encomienzu del cursu, evolucionóu contra la creyación d’una revista que busca captar los aspectos más distintivos de la ñuesa contorna.
#000006
Cabreira, que yía una tierra tan enigmática cumo fermosa, tien un relieve de montaña, con espacios ñaturales a esgaya. Amás, yía un de los poucos requeixos de la provincia de Llión onde las tradiciones y la fala on perduran, lo que-yi da un encantu especial.
#000007
Calandariu del bibliobús en xuniu
Los apicultores leoneses denuncian el avance de la avispa velutina en nuestro territorio
#000009
Archivu audiovisual del padremuñu lingüísticu na provincia de Llión
#000011
Conferencia del ingeniero Roberto Matías «Los canales de las Médulas del mito a la realidad»
#000012